CELEX: 32018D1716
Language: da
Date: 2018-11-13 00:00:00
Title: Kommissionens gennemførelsesafgørelse (EU) 2018/1716 af 13. november 2018 om ændring af gennemførelsesafgørelse 2013/776/EU om oprettelse af Forvaltningsorganet for Undervisning, Audiovisuelle Medier og Kultur

14.11.2018   
               
               
                  DA
               
               
                  Den Europæiske Unions Tidende
               
               
                  L 286/33
               
            
         KOMMISSIONENS GENNEMFØRELSESAFGØRELSE (EU) 2018/1716
         af 13. november 2018
         om ændring af gennemførelsesafgørelse 2013/776/EU om oprettelse af Forvaltningsorganet for Undervisning, Audiovisuelle Medier og Kultur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 58/2003 af 19. december 2002 om vedtægterne for de forvaltningsorganer, der skal administrere opgaver i forbindelse med EF-programmer (1), særlig artikel 3, og
         ud fra følgende betragtninger:
         
                     (1)
                  
                  
                     I Europa-Parlamentets og Rådets forordning (EU) 2018/1475 (2) fastlægges de retlige rammer for det europæiske solidaritetskorps, som giver unge mulighed for at deltage i solidaritetsaktiviteter. Programmet skal bidrage til at tackle uopfyldte samfundsmæssige behov og styrke lokalsamfundene, samtidig styrke unges personlige, uddannelsesmæssige, sociale, medborgerlige og faglige udvikling.
                  
               
                     (2)
                  
                  
                     Forvaltningen af visse aktiviteter i forbindelse med det europæiske solidaritetskorps omfatter gennemførelse af tekniske projekter, som ikke indebærer politisk beslutningstagning, og som kræver en høj grad af teknisk og finansiel ekspertise igennem hele projektforløbet.
                  
               
                     (3)
                  
                  
                     Forvaltningsorganet for Undervisning, Audiovisuelle Medier og Kultur (i det følgende benævnt »organet«) har vist, at det har en effektiv tilgang til forvaltning af EU-programmer. Igennem flere år har det opbygget kompetence, færdigheder og kapacitet inden for forvaltning af de programmer, som det får uddelegeret.
                  
               
                     (4)
                  
                  
                     En cost-benefit-analyse, der blev foretaget i henhold til artikel 3, stk. 1, i forordning (EF) nr. 58/2003, fremhævede både de kvantitative og kvalitative fordele ved at uddelegere forvaltningen af visse aktiviteter i forbindelse med det europæiske solidaritetskorps til organet.
                  
               
                     (5)
                  
                  
                     Ifølge omkostningssammenligningen i cost-benefit-analysen er det 30 % mere effektivt og omkostningseffektivt i nettonutidsværdi at lade organet varetage forvaltningen af opgaverne frem for at lade Kommissionen varetage dem internt. De nye aktiviteter, som det påtænkes at uddelegere til organet, er i overensstemmelse med dets nuværende mandat og mission. De udgør også en fortsættelse af dets nuværende aktiviteter, f.eks. projekter under den europæiske volontørtjeneste, som det har fået uddelegeret gennem programmet Erasmus+, der er oprettet ved Europa-Parlamentets og Rådets forordning (EU) nr. 1288/2013 (3). Derudover vil interessenter i forbindelse med det europæiske solidaritetskorps drage fordel af organets indhøstede erfaring med programforvaltning. Omvendt ville en ordning, hvor Kommissionen varetager forvaltningen internt, være forstyrrende, da de aktiviteter, som det påtænkes at uddelegere, aldrig er blevet forvaltet internt af de generaldirektorater, som organet hører ind under, og som ikke har kapacitet til at varetage dem internt.
                  
               
                     (6)
                  
                  
                     Derfor bør ansvaret for gennemførelsen af visse nye aktiviteter i forbindelse med det europæiske solidaritetskorps i henhold til forordning (EU) 2018/1475 overdrages til organet, og Kommissionens gennemførelsesafgørelse 2013/776/EU (4) bør derfor ændres.
                  
               
                     (7)
                  
                  
                     Med henblik på at sikre en ensartet gennemførelse over tid af denne afgørelse og de pågældende aktiviteter skal det sikres, at organet varetager sine opgaver i forbindelse med disse aktiviteter fra datoen for ikrafttrædelsen af forordning (EU) 2018/1475.
                  
               
                     (8)
                  
                  
                     Foranstaltningerne i denne gennemførelsesafgørelse er i overensstemmelse med udtalelse fra Forvaltningsorganudvalget —
                  
               VEDTAGET DENNE AFGØRELSE:
         
            Artikel 1
            I artikel 3, stk. 1, første afsnit, i gennemførelsesafgørelse 2013/776/EU tilføjes følgende litra f):
            
               
                           »f)
                        
                        
                           Det europæiske solidaritetskorps.
                           Organet er også ansvarligt for at yde bistand til andre EU-programmer, som bidrager til opfyldelsen af målene for det europæiske solidaritetskorps, jf. artikel 5, stk. 3, i forordningen om fastlæggelse af de retlige rammer for det europæiske solidaritetskorps (*1).
                        
                     
         
         
            Artikel 2
            Denne afgørelse træder i kraft dagen efter offentliggørelsen i Den Europæiske Unions Tidende.
            Den finder anvendelse fra datoen for ikrafttrædelsen af basisretsakten om fastlæggelse af de retlige rammer for det europæiske solidaritetskorps (5).
         
         
            Udfærdiget i Bruxelles, den 13. november 2018.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EFT L 11 af 16.1.2003, s. 1.
         
            (2)  Europa-Parlamentets og Rådets forordning (EU) 2018/1475 af 2. oktober 2018 om fastlæggelse af den retlige ramme for det europæiske solidaritetskorps og om ændring af forordning (EU) nr. 1288/2013, forordning (EU) nr. 1293/2013 og afgørelse nr. 1313/2013/EU (EUT L 250 af 4.10.2018, s. 1).
         
            (3)  Europa-Parlamentets og Rådets forordning (EU) nr. 1288/2013 af 11. december 2013 om oprettelse af »Erasmus+«: EU-programmet for uddannelse, ungdom og idræt og om ophævelse af afgørelse nr. 1719/2006/EF, 1720/2006/EF og 1298/2008/EF (EUT L 347 af 20.12.2013, s. 50).
         
            (4)  Kommissionens gennemførelsesafgørelse 2013/776/EU af 18. december 2013 om oprettelse af Forvaltningsorganet for Undervisning, Audiovisuelle Medier og Kultur og om ophævelse af afgørelse 2009/336/EF (EUT L 343 af 19.12.2013, s. 46).
         
            (5)  Jf. fodnote 2.